**ՀԻՄՆԱՎՈՐՈՒՄ**

**ՀՀ կառավարության 2018 թվականի հունվարի 11-ի թիվ 11-Ն և 12-Ն որոշումներում փոփոխություններ կատարելու վերաբերյալ**

ՀՀ Ազգային Ժողովի 2019 թվականի մարտի 13-ին և 14-ին արտահերթ նիստերի ընթացքում ընդունվեց «Աջակողմյան ղեկային տեղաբաշխմամբ տրանսպորտային միջոցների ներմուծումն արգելելու մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագիծը, որի արդյունքում հնարավորություն ընձեռնվեց ՀՀ մաքսային տարածքներում տեղակայված աջակողմյան ղեկային տեղաբաշխմամբ տրանսպորտային միջոցները, ինչպես նաև այն աջակողմյան ղեկային տեղաբաշխմամբ տրանսպորտային միջոցները, որոնք ձեռք են բերվել մինչև 2018 թվականի դեկտեմբերի 31-ը ՀՀ տարածք ներմուծել մինչև 2019 թվականի մայիսի 1-ը:

Վերը նշված տրանսպորտային միջոցները ՀՀ տարածքում ՀՀ օրենսդրությամբ սահմանված կարգով հաշվառելու և շահագործելու նպատակով անհրաժեշտություն է առաջացել փոփոխություն կատարել նաև ՀՀ կառավարության համապատասխան որոշումներում:

Նախագծերի ընդունման դեպքում «Աջակողմյան ղեկային տեղաբաշխմամբ տրանսպորտային միջոցների ներմուծումն արգելելու մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի հիման վրա ՀՀ տարածք ներմուծված աջակողմյան համակարգ ունեցող տրանսպորտային միջոցները հնարավորություն կունենան ՀՀ օրենսդրությամբ սահմանված կարգով հաշվառվեն և առանց ղեկի տեղափոխման շահագործվեն Հայաստանի Հանրապետության տարածքում:

**ՏԵՂԵԿԱՆՔ**

**Հայաստանի Հանրապետության կառավարության «ՀՀ կառավարության 2018 թվականի հունվարի 11-ի թիվ 11-Ն և 12-Ն որոշումներում փոփոխություններ կատարելու վերաբերյալ» որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության կամ բացակայության մասին**

Հայաստանի Հանրապետության կառավարության «ՀՀ կառավարության 2018 թվականի հունվարի 11-ի թիվ 11-Ն և 12-Ն որոշումներում փոփոխություններ կատարելու վերաբերյալ» որոշման նախագծի ընդունումը այլ իրավական ակտերում փոփոխություններ կամ լրացումներ կատարելու անհրաժեշտություն չի առաջացնում:

**ՏԵՂԵԿԱՆՔ**

**Հայաստանի Հանրապետության կառավարության «ՀՀ կառավարության 2018 թվականի հունվարի 11-ի թիվ 11-Ն և 12-Ն որոշումներում փոփոխություններ կատարելու վերաբերյալ» որոշման նախագծի ընդունման կապակցությամբ պետական բյուջեում ծախսերի և եկամուտների ավելացման կամ նվազման մասին**

Հայաստանի Հանրապետության կառավարության «ՀՀ կառավարության 2018 թվականի հունվարի 11-ի թիվ 11-Ն և 12-Ն որոշումներում փոփոխություններ կատարելու վերաբերյալ» որոշման նախագծի ընդունումը Հայաստանի Հանրապետության պետական բյուջեի ծախսերում և եկամուտներում ավելացում կամ նվազեցում, ինչպես նաև լրացուցիչ ֆինանսական միջոցների անհրաժեշտություն չի առաջացնում:

**ՑԱՆԿ**

**Հայաստանի Հանրապետության կառավարության «ՀՀ կառավարության 2018 թվականի հունվարի 11-ի թիվ 11-Ն և 12-Ն որոշումներում փոփոխություններ կատարելու վերաբերյալ» որոշման նախագծի հեղինակների (մշակողների)**

Հայաստանի Հանրապետության կառավարության «ՀՀ կառավարության 2018 թվականի հունվարի 11-ի թիվ 11-Ն և 12-Ն որոշումներում փոփոխություններ կատարելու վերաբերյալ» որոշման նախագիծը մշակվել է ՀՀ տրանսպորտի, կապի և տեղեկատվական տեխնոլոգիաների նախարարության իրավաբանական վարչության կողմից:

**ՑԱՆԿ**

**Իրավական ակտերի, որոնց հիման վրա կամ որոնցից օգտվելով մշակվել է Հայաստանի Հանրապետության կառավարության «ՀՀ կառավարության 2018 թվականի հունվարի 11-ի թիվ 11-Ն և 12-Ն որոշումներում փոփոխություններ կատարելու վերաբերյալ» որոշման նախագիծը**

Հայաստանի Հանրապետության կառավարության «ՀՀ կառավարության 2018 թվականի հունվարի 11-ի թիվ 11-Ն և 12-Ն որոշումներում փոփոխություններ կատարելու վերաբերյալ» որոշման նախագիծը մշակվել է «Նորմատիվ իրավական ակտերի մասին» Հայաստանի Հանրապետության օրենքի հիման վրա: